PROJEKTNI ZADATAK

Spisak lokacija i objekata na kojima je potrebno preciznim geodetskim snimanjem odrediti apsolutne kote radi potrebnih hidrogeoloških i hidrodinamičkih analiza za izvorište Bolje Sestre

Lokacije snimanja: 
Izvorište Bolje Sestre u zalivu Malog blata, zatim dolina i desna obala Morače od Lekića do Vukovaca (Grbavačko polje).
Potrebni podaci:
Cilj geodetskog snimanja je definisanje apsolutnih kota terena i djelova postojećih vodnih objekata (vodomjerne letve, pijezometarske cijevi bušotina, betonski pragovi) uz postavljanje fiksnih markera (gdje oni nedostaju) kako bi se i ubuduće mogli pronaći na terenu i koristiti u budućim istraživanjima. Vrijednosti apsolutnih nadmorskih visina (kota terena i objekata) treba da budu izražene u metrima nadmorske visine do treće decimale (milimetri). Ukoliko snimanje omogućava i jednostavno preciziranje koordinata tačaka snimanja (X,Y, odnosno izraženo i u N,E) obaviti i ovo očitavanje, kako bi se provjerila dosadašnja pozicioniranja.
Oprema i preciznost:
Izvođač treba da obezbedi kvalitetnu i veoma preciznu opremu (nivelman, nivelmanske letve, totalna stanica i dr.) koja garantuje visoku pouzdanost dobijenih podataka. Dosadašnja iskustva sa korišćenjem GPS uređaja i vezivanja za postojeće podloge Uprave za katastar i državnu imovinu CG nisu dala sasvim pouzdane, odnosno visoko precizne vrijednosti apsolutnih nadmorskih visina (kota terena i objekata) koje se zahtijevaju u projektovanju i potrebnim analizama za izvorište Regionalnog vodovoda CG primorja. Predstojeće geodetsko snimanje na terenu treba da se vezuje za postojeće repere sa precizno utvrđenim kotama i koordinatama, i dalje korišćenje veznih tačaka uz maksimalno moguće izbjegavanje grešaka zbog nehorizontalnosti vizure, koja može biti posebno izražena u neravnom terenu Grbavačkog polja. Izvođač treba da procijeni da li nivelanje iz sredine obezbjeđuje najveću pouzdanost mjerenja, i u slučaju potvrde, primijeniti ovaj postupak. 
Objekti snimanja: 
Izvorište Bolje Sestre:
· fiksni reper (ranije postavljen) koji su nalazi kod prve kule (lijeve, posmatrano od objekta RVS ka jezeru),
· sonda HL7 (vrh sonde, tačka od koje se mjeri nivo)
· sonda spuštena u jezero sa nizvodne strane vodozahvata (vrh sonde, tačka od koje se mjeri nivo)
· postavljeni reperi (najmanje 5, ravnomjerno raspoređenih duž profila od lijeve ka desnoj kuli) duž betonskog prelivnog praga između kula (slika 1)
· obje vodomjerne letve („stara i nova“) postavljene 2021. uz desnu kulu (snimanje vrha letve, ali i dna ako nije potopljeno)
· bušotina B-8, izvedena tokom istraživanja 2008. uz lijevu stranu puta koji se spušta unutar izvorišta od ograde do upravne zgrade (mjerenje usta tj. vrha PVC kolone – nivo poklopca, kao i kote terena u dnu cijevi[footnoteRef:1] [1:  Snimanje svih pijezometarskih cijevi koje su ugrađene u bušotine izvodi se po pravilu snimanjem vrha cijevi („usta“) i dna betonskog bloka koji se nalazi tačno u nivou terena. Vidi sliku 2.] 

· bušotina IBS-1, nova bušotina izvedena tokom 2022. koja se takođe nalazi sa lijeve strane puta koji se spušta unutar izvorišta, a bliža je upravnoj zgradi i nešto viša od BS-8 (mjerenje samo terena na tački prečnika tj. „usta“ bušotine pošto u nju cijev nije ugrađivana).

Sl.1 Prelivni prag na izvorištu Bolje Sestre duž koga je potrebno izmjeriti najmanje 5 označenih repera

[image: A close-up of a pole

Sl.2 Izgled pijezometarske cijevi i dvije tačke na kojima je potrebno određivanje kote (apsolutne nadmorske visine)

Vodomjerne letve :
Kod svih vodomjernih letvi potrebno je snimiti vrh letve, pošto su dna letvi potopljena. Koordinate postojećih letvi date su u tabeli 1.
· Letva u Lekićima na Morači 
· Letva uzvodno od privremene ustave u Grbavcima
· Letva nizvodno od privremene ustave u Grbavcima
· Letva u Biševini kod ušća jezerskog toka Malog blata
· Letva na ušću Cijevne
· Postaviti i snimiti reper na stubu mosta u Vukovcima koji će poslužiti za kasnije postavljanje vodomjerne letve i njenu nivelaciju prema reperu
· Postaviti i snimiti najmanje 10 novih repera uz desnu obalu Morače, simetrično raspoređenih  počev od oko 200m nizvodno od letve u Lekićima, pa dalje nizvodno sve do oko 250m nizvodno od ušća Cijevne i bušotine U 2. Ovi reperi služiće i za buduće nivelisanje pri projektovanju vodnih objekata i ocjenu mogućih kota uspora
· Postaviti i snimiti novi reper na privremenoj ustavi na Morači, kao i već postavljeni reper na desnoj obali Morače u zoni ustave. 
 
Tabela 1. Koordinate već postavljenih vodomjernih letvi za geodetsko snimanje
	Naziv
	Koordinate - DKS

	
	X
	Y

	HS Lekići
	4694004.291
	6598232.745

	Profil I (uzvodni)
	4691156.9110
	6599311.7706

	Profil II (nizvodni)
	4691021.8547
	6599351.2860

	HS Biševina 
	4687015.703
	6595646.318

	HS Cijevna 
	4692319.705
	6601329.910



Bušotine (pijezometri)
Snimanje kote usta cijevi i dna bloka kao što je prikazano na sl. 2. Približne lokacije i izgled objekata dati su na sl. 3. Preciznije koordinate bušotina su u tabeli 2. 
- LK – 1 (Lekići, desna strana puta bliže ulazu u Grbavce)
- GR -1 (Grbavci, kod škole)
- GR - 2 (Grbavci, ispod puta na oko 200m ispred skretanja ka izvorišta BS, iz pravca Grbavaca)
- GR - 3 (Grbavci, uz sam put na oko 200m ispred skretanja ka izvorišta BS, iz pravca Grbavaca)
- VG -1 (Vukovci, na lokalnom putu koji se odvaja desno od glavnog iz pravca Grbavaca) 
- U 1.1 (bušotina na desnoj obali Morače, u blizini same ustave)
- U 1.2 (bušotina na desnoj obali Morače, pored lokalnog puta ka obali iz pravca Grbavaca, oko 100m SZ od 1.1 )
- U 1.3 (bušotina na desnoj obali Morače, oko 100m Z od 1.1 i 100m JZ od 1.1 sa kojima čini trougao)
- U 2 (bušotina uz desnu obalu Morače, na proširenju puta Grbavci-Vukovci)



Tabela 2. Koordinate bušotina za geodetsko snimanje
	Naziv
	Koordinate - DKS

	
	Y
	X

	PB LK1
	6598160.806
	4693558.217

	PB GR1
	659821.914
	4692277.608

	PB GR2
	6598732.459
	4690800.877

	PB GR3
	6598808.385
	4690826.354

	PB VG1
	6599369.964
	4689556.609

	PB U1.1
	6599280.656
	4691093.603

	PB U1.2
	6599156.9993
	4691148.6488

	PB U1.3
	6599117.7853
	4691015.9052

	PB U2
	6599507.8645
	4690366.3559

